སྐུ་ཕྲེང་གཉིས་པ་ཁྲི་ངག་དབང་བསྟན་པའི་རྒྱལ་མཚན།
ཁྲི་ཆེན་ངག་དབང་བསྟན་པའི་རྒྱལ་མཚན་དཔལ་བཟང་བོ་ནི། ཡུལ་དབུས་ཀྱི་འབྲོག་
རི་བོ་ཆེ་དགའ་ལྡན་རྣམ་པར་རྒྱལ་བའི་གླིང་གི་ཉེ་འདབས་སུ་རབ་བྱུང་བཅུ་གཉིས་པའི་
མེ་ལུག་༼༡༧༢༧ ༽ལོར་འཁྲུངས། དགུང་ལོ་གསུམ་པའི་ཚེ་གུང་ཐང་དུ་ཕྱག་མཛོད་ངག་
A
יי

མཆོད་རྟེན་སྔ་ཕྱིའི་དཀར་ཆག་ཤེལ་དཀར་མེ་ལོང་།
དབང་ཕུན་ཚོགས་སོགས་ཀྱིས་གདན་དྲངས་ཏེ་བཞུགས་ཤིང་། དགུང་ལོ་ལྔ་བའི་ཚེ་བསྟན་
པའི་གསལ་བྱེད་དམ་པ་རྒྱལ་སྲས་ཡེ་ཤེས་གྲགས་པའི་དྲུང་དུ་གཙུག་ཕུད་ཕུལ་ཏེ་མཚན་
ངག་དབང་བློ་བཟང་བསྟན་པའི་རྒྱལ་མཚན་དུ་བཏགས། དགུང་ལོ་བདུན་པའི་ཚེ་མཁན་
པོ་དེ་ཉིད་ལས་དགེ་ཚུལ་གྱི་སྡོམ་པ་མནོས་ཤིང་། ལོ་དེར་བཀྲ་ཤིས་སྒོ་མང་གི་ཆོས་གྲྭར་
ཕེབས། ཚ་ཁོ་ཟངས་དཀར་གྱི་རབ་འབྱམས་པ་བསོད་ནམས་དར་རྒྱས་དགེ་རྒན་དུ་བསྟེན་
ནས་བསྡུས་གཞུང་ལ་སྦྱངས། སྒོ་མང་དཔོན་སློབ་བློ་བཟང་དམ་ཆོས་ཀྱི་དྲུང་དུ་བརྩི་བཞག་
དང་བཀའ་ཆོས་འགའ་ཞིག་ཀྱང་གསན། དགུང་ལོ་དགུ་བའི་ཚེ་རྒྱལ་དབང་བདུན་པ་
མགར་ཐར་ནས་ལྷ་སར་ཕེབས་པར་མཇལ་ཁ་ཞུས་པས་རྒྱལ་དབང་མཆོག་དང་། ཁྲི་ཆེན་
ངག་དབང་མཆོག་ལྡན། ལྕང་སྐྱ་རོལ་བའི་རྡོ་རྗེ་སོགས་ཀྱིས་བཀུར་བཟོས་ཤིན་ཏུ་ཆེ་བ་མཛད།
དེ་ཡང་། སྔར་ཁྲི་ཆེན་དགེ་འདུན་ཕུན་ཚོགས་ནས་རྗེ་འཇམ་དབྱངས་བཞད་པའི་རྡོ་
རྗེ་མདོ་སྨད་དུ་ཆིབས་བསྒྱུར་སྐབས། བསྟན་པ་སྤེལ་བའི་ཐུགས་སྨོན་གཅིག་ཏུ་གནང་བའི་
དུས་ལ་བབས་པ་ན། ཡུལ་མདོ་སྨད་བླ་བྲང་བཀྲ་ཤིས་འཁྱིལ་གྱི་ཁྲི་རྒན་ཚང་། སྡེ་རྒན་ཚང་
རྣམ་པ་གཉིས་ནས་དཔོན་མོ་རྣམ་རྒྱལ་སྒྲོལ་མ་ལ་ཡང་ཡང་སྙན་བསྐུལ་ཞུས་པར་བརྟེན།
རྗེ་འདི་གདན་འདྲེན་ཞུ་བའི་ཆེད་དུ་དཔོན་ཚང་ནས་དར་ཧན་ཐེའི་ཇི་དབུས་སུ་མངགས་
ཏེ། མི་དབང་ཕོ་ལྷ་བ་བསོད་ནམས་སྟོབས་རྒྱས་ཀྱི་དྲུང་དུ་ད་རེས་ཅིས་ཀྱང་གནང་དགོས་
ཞེས་དཔོན་ཇུ་ནང་གི་བསྐང་རའི་རྣམ་པའི་ཞལ་ཆེམས་དང་། དེ་མཚུངས་དཔོན་མོ་རྣམ་
རྒྱལ་སྒྲོལ་མས་ཀྱང་ཞུ་ཡིག་དང་ངག་མ་ནན་ཅན་ཕུལ་བར་མི་དབང་ནས། དཔོན་དཱའི་ཆིང་
ཧོ་ཤུའི་ཆི་ཡབ་ཡུམ་བདེན་ཀྱང་སྔོན་ཆད་པཎ་ཆེན་རིན་པོ་ཆེའི་བརྟག་པ་མ་ཆུད། ད་
རེབ་ཆུད་ན་གང་གསུང་ལྟར་ལས་མེད་ཅེས་བཀའ་ཕབ། པཎ་ཆེན་རིན་པོ་ཆེ་བློ་བཟང་ཡེ་
ཤེས་ནས་གུང་ཐང་སྤྲུལ་སྐུ་ད་ལོ་ཕེབས་ན། མདོ་སྨད་དུ་བསྟན་འགྲོར་ཕན་ཐོགས་ཡོང་
གསུངས་པས་མི་དབང་ནས་དགོངས་པ་ཁྲོལ། རྒྱལ་དབང་སྐལ་བཟང་རྒྱ་མཚོར་ཐོན་
ཕྱག་ཞུས་པར་ཁྱེད་ཀྱི་སྐུ་གོང་མ་གཞན་དང་མི་འདྲ་ཞིང་། སྐུ་ཚེ་འདིར་ཡང་སྔོན་གྱི་
23

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ཐུགས་སྨོན་ཁྱད་པར་ཅན་ཡོད་པས། ལོ་གསུམ་ནས་ཡར་ཕེབས་ཏེ་ཐུགས་གཉེར་བསྟན་
འ གྲོ་ལ་ཕན་ངེས་ཤིག་མཛད་དགོས་པའི་བསླབ་བྱ་མང་བོ་མཛད། ཉིད་ཀྱི་ཕྱག་གིས་ཚེ་
དཔག་མེད་ཀྱི་སྐུ་བྱིན་ཅན་ཞིག་གནང་ཞིང་། གཞན་ཡང་ཐོན་ཕྱག་སྤམ་མཐོ་བ་བསྩལ།
དེ་ལྟར་མེ་འབྲུག་༩ ༡༧༣༦ ༽ལོར་འབྲས་སྤུངས་ནས་ཆིབས་བསྒྱུར་སྐབས་གྲྭ་ཚང་
ནས་ཐལ་སྐད་དང་དར་ཡུག་སོགས་ཀྱི་རྟེན་འབྲེལ་བསྒྲིགས་ཤིང་། ལྷ་སར་མཆོད་མཇལ་
ཞིབ་རྒྱས་མཛད་དེ་རིམ་གྱིས་མདོ་སྨད་དུ་བྱོན། ལོ་དེའི་སྟོན་ཀ་བཀྲ་ཤིས་འཁྱིལ་གྱི་ཆོས་
གྲྭར་ཞུགས།
ས་རྟའི་ལོ་སྡེ་ཁྲི་རིན་པོ་ཆེ་ཁྲིར་ཕེབས་པའི་དྲུང་ནས་བསྡུས་གྲྭའི་འཕྲོ་དང་བློ་རྟགས་
དབུ་ཕར་བཅས་གསན་ཏེ། དགུང་ལོ་ཉི་ཤུ་བ་མེ་སྟག་བར་དུ་མདོ་སྔགས་ཀྱི་གསན་བསམ་
རྒྱ་ཆེན་པོ་མཛད། རྗེ་འཇིགས་མེད་དབང་བོའི་དྲུང་ནས་བྱམས་ཆོས་ལྔ། འཇུག་པ། རིགས་
ཚོགས། མཛོད་དང་རྣམ་འགྲེལ་གྱི་རྩ་བ་སོགས་ཀྱི་ལུང་གསན་ཅིང་། དེ་དག་གི་འགྲེལ་བ་
དང་འགྲེལ་བཤད་སྤྱི་ཐལ་དག་ལ་ཞིབ་ཏུ་གཟིགས་ནས་དཔྱད་པ་འབའ་ཞིག་མཛད་པས།
ཐོས་བསམ་ཅི་མཛད་རྟོགས་པའི་བོགས་འདོན་དུ་འགྱུར་བ་ཞིག་ཡོད་པའོ། །ཚད་ལྡན་གྱི་
རྡོ་རྗེ་སློབ་དཔོན་དུ་མ་བསྟེན་ཏེ་ཡི་དམ་དུ་མའི་དབང་དང་རྗེས་གནང་བསྐྱེད་རྫོགས་དུ་
མའི་བཤད་པ་དང་ཁྲིད་མཐའ་ཡས་པ་གསན་ཅིང་། དེའི་ཡན་ལག་གར་ཐིག་དབྱངས་
གསུམ། རོལ་མོ་རྡུང་ལུགས་ཚུན་ཆད་ཀྱང་ཞིབ་ཏུ་བསླབས་པས་གསང་སྔགས་ལ་མཁས་
པའི་ཚད་དུ་ཕྱིན། རོང་བོ་མེར་གན་ཆོས་རྗེ་ངག་དབང་རྒྱ་མཚོ་དང་། འཚོ་བྱེད་ངག་དབང་
ནོར་བུ་སོགས་ཐ་སྙད་རིག་པའི་སློབ་དཔོན་དུ་མ་བསྟེན་ཏེ། སྒྲ་དང་སྙན་ངག རྩིས་དཀར་
ནག སྨན་དང་སྡེབ་སྦྱོར་སོགས་ཞིབ་ཏུ་སྦྱངས་ཕྱིར་ཀུན་བཤད་ཀྱི་མཚན་ནི། ཚངས་སྲས་
དགྱེས་པའི་རྡོ་རྗེ་ཞེས་ལྔ་རིག་སྨྲ་བ་ཡོངས་ཀྱི་དབུས་ན། མཁས་པའི་སྙན་པ་མངོན་པར་
མཐོ་ཞིང་གསུང་རྩོམ་གྱི་རིམ་པ་མང་དུ་མཆིས་པའོ། །
དགུང་ལོ་ཉི་ཤུ་བ་མེ་སྟག་༩ ༡༧༤༦ ༽ ལོར། ཁྲི་ཆེན་དགེ་འདུན་ཕུན་ཚོགས་པའི་
་ཐུགས་
24

མཆོད་རྟེན་སྔ་ཕྱིའི་དཀར་ཆག་ཤེལ་དཀར་མེ་ལོང་།
སྲས་དམ་པ་གཉན་རྩེ་དཔོན་སློབ་ངག་དབང་ཆོས་འཕེལ་ལས་ཐུགས་རྫོགས་བཞེས་པ་དང་།
ཟབ་ཆོས་དུ་མ་གསན་ཆེད་རྔ་ཡུལ་དུ་ཆིབས་བསྒྱུར། རིམ་གྱིས་སྐུ་གོང་མའི་འཁྲུངས་ཡུལ་
གཅའ་ཁོག་བརྒྱུད་ནས་གཉན་རྩེར་འབྱོར། བརྟན་མཁས་ཀྱི་ཡོན་ཏན་གཉིས་དང་ལྡན་པའི་
འདུལ་འཛིན་ཆེན་པོ་དེ་ཉིད་ཀྱིས་མཁན་སློབ་སྦྲགས་མ་མཛད་དེ། དགེ་འདུན་གྲངས་ཚང་
བའི་དབུས་སུ་བསྙེན་རྫོགས་བསྒྲུབས། དབང་རྗེས་གནང་སོགས་ཆོས་བཀའ་ཡང་མང་དུ་
གསན། ཁྱད་པར་བདེ་མཆོག་གི་དབང་གི་སྐབས་ཁྲི་ཆེན་གྱིས་རང་ལ་གནང་བའི་གྲུབ་ཆེན་
ནཱ་རོ་བའི་རུས་རྒྱན་ཡོངས་རྫོགས་སྐུ་ལ་བསྒྲོན་ནས། སྔོན་ཁྲི་ཆེན་དེ་ཉིད་ཀྱིས་ཁོ་བོ་ལ་བདེ་
མཆོག་གི་དབང་གནང་སྐབས། ཉིད་ཀྱི་སྐུ་ལ་བཞེས་པའི་རུས་རྒྱན་ཡོངས་རྫོགས་གནང་ནས།
འདི་སླར་ཁྱེད་ཀྱིས་ང་ལ་གཏད་དགོས་པ་ཡོད་ཅེས་གསུངས་ཡོད་པ་ལྟར། ད་རེས་ཁྱེད་
བདག་པོ་ལ་འཕྲོད་པ་ཡིན། ཞེས་གསུངས་ནས་དཀྱིལ་འཁོར་གྱི་བདག་པོར་མངའ་གསོལ་
བར་མཛད།
ལོ་དེའི་སྟོན་ནས་ས་འབྲུག་ལོའི་བརྒྱད་པའི་བར་དུ། རྗེ་འཇིགས་མེད་དབང་བོའི་
བཀའ་དང་གྲྭ་ཚང་གི་འདུན་པ་ལྟར་སྨད་རྒྱུད་གྲྭ་ཚང་གི་ཁྲིར་༼ ཁྲི་རེབ་བརྒྱད་པ《ཕེབས་
ཏེ། སྔ་སོར་ཁྲིད་ཆེན་དྲུག་གི་ཁྲིད་སྐྱོང་སྲོལ་ཡོད་ཀྱང་། འཇམ་རྡོར་འཁོར་ཆེན་དུས་འཁོར་
སོགས་ཀྱི་ཆོ་ག་ཁྱབ་གདལ་མེད་སྟབས་ཡུན་རིང་དུ་གནས་དཀའ་བར་དགོངས་ཏེ། སྨད་
{
རྒྱུད་ དབུས »ལྟར་རིམ་ལྔའི་དམར་ཁྲིད་གཅིག་དྲིལ་དུ་སྐྱོང་བའི་སྲོལ་ཚུགས་པ་ད་ལྟའི་
བར་དུ་ཡར་རྒྱས་སུ་ཡོད། གུང་ཐང་ཚོམས་ཆེན་དཀར་པོ་བཞེངས།
དགུང་ལོ་ཉེར་གཉིས་པ་རབ་བྱུང་བཅུ་གསུམ་པའི་ས་འབྲུག་ལོའི་ཧོར་ཟླ་དགུ་བ་ནས་
ཆུ་སྤྲེལ་ལོའི་དཔྱིད་ཀྱི་བར་བཀྲ་ཤིས་འཁྱིལ་གྱི་ཚོགས་ཆེན་ཁྲིར་ ཁྲི་རེབ་ལྔ་བ༽ཞབས་
སེན་ཉེ་བར་བཀོད། ས་འབྲུག་ལོར་རྒྱལ་དབང་སྐལ་བཟང་རྒྱ་མཚོ་ནས། ཁྲི་ཆེན་དགེ་འདུན་
ཕུན་ཚོགས་ནི་ལུང་དང་རྟོགས་པའི་ཡོན་ཏན་གྱི་གཟི་བྱིན་མངོན་པར་མཐོ་བར་མ་ཟད།
ཁྲི་ཆེན་ངག་དབང་མཆོག་ལྡན་པའི་བཀའ་དྲིན་ཆེ་བའི་རྩ་བའི་བླ་མ་གཅིག་པུ་ཡིན་སྟབས།
25

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
རྒྱལ་མཆོག་རང་ཉིད་ཀྱིས་ཀྱང་བླ་མ་དང་འདྲ་བར་བཀུར་གཟོས་འོས་ཚུལ་སོགས་ཀྱི་
བསྔགས་བརྗོད་ཞིབ་འཁོད་ཀྱི་བཀའ་ཤོག་དང་། ཤི་རེ་གེ་ཐུ་ནོ་མོན་ཧན་གྱི་ཆོ་ལོ་དང་།
མཁན་ཆས་སོགས་ཀྱི་གཟེངས་བསྟོད་མཛད་པ་འབྱོར། ཁྱད་པར་དུ་སྔར་གྲྭ་ཚང་ཕྱོགས་
གཉིས་སུ་གྱེས་པའི་འུར་ཟིང་ཆེ་ནའང་། རྗེ་འདིར་ཉེ་རིང་ཆགས་སྡང་མི་མངའ་བའི་བཏང་
སྙོམས་ཀྱི་རྒྱུ་མཐུན་གསལ་བར་ཤར་ཏེ། དགེ་འདུན་རྣམས་ཐུགས་མཐུན་ཁྲིམས་གཙང་གིས་
འཆད་ཉན་འཕེལ་བ་ཁོ་ན་བྱུང་།
དགུང་ལོ་ཉེར་དྲུག་པ་ཆུ་སྤྲེལ་གྱི་དཔྱིད་ཁྲི་ཟུར་ནས་གཉའ་གོང་བྲག་དཀར་དགོན་
དུ་མཚན་ཉིད་གྲྭ་ཚང་ཞིག་ཡོད་པ་ཆེར་མ་གནས་པའི་རྐྱེན་གྱིས། རྒན་གྱའི་སྐྱ་སེར་ཚང་
མས་ཞུས་པ་ལྟར་ཕེབས་ཏེ། ཆུ་བྱའི་ལོར་སྔར་གྱི་བཤད་གྲྭ་བ་རྣམས་ཀྱི་སྟེང་དུ་རྒྱུན་བསྡུས་
ནས། སྨད་རྒྱུད་དང་ཆ་མཚུངས་པའི་རྒྱུད་གྲྭ་གསར་དུ་ཚུགས་ནས་ལོ་གསུམ་གྱི་བར་དུ་
སྐྱོང་ཁུར་མཛད།
དགུང་ལོ་ཉེར་བརྒྱད་པ་ཤིང་ཁྱི་༼ ༡༧༥༤༽ལོར་ཁྲི་གནས་བརྟན་པ་ལོ་དེའི་དཔྱིད་
ཁྲི་ཐོག་ནས་གཤེགས། རྗེ་འཇིགས་མེད་དབང་བོ་དབུས་ན་བཞུགས་པས། བླ་གྲྭ་ཚང་མས་
མགྲིན་གཅིག་ཏུ་གསོལ་བ་ལྟར་སླར་ཡང་ཚོགས་ཆེན་གྱི་ཁྲིར་〉 ཁྲི་རེབ་བརྒྱད་པ ༽ཕེབས་
ཏེ། འཆད་ཉན་གྱི་སྲོག་བཟུང་། དགུང་ལོ་ཉེར་དགུ་བ་ལ་ཡང་འཆད་ཉན་དམར་བར་
མཛད་ཅིང་། རིགས་གྲྭ་སོགས་འཆར་ཅན་དང་འཕར་མའི་གཏོང་སྒོ་ཡང་མང་དུ་གནང་
ནས་ཁྲི་ཟུར་བཞུགས་མཛད།
དགུང་ལོ་སུམ་ཅུ་བ་ཤིང་ཕག་ལོར། དགོན་པའི་བྱང་ཕྱོགས་རྒྱབ་ཡོལ་གྱི་གནས་སུ་རི་
ཁྲོད་ཡིད་དགའ་ཆོས་འཛིན་བཏབ་སྟེ། དགེ་འདུན་འདུས་པའི་ལྷ་གྲངས་སུ་བཅད། ཆུ་མེད་
པས་ཁྲོན་པ་བཏོན། གཟིམས་སྤྱིལ་དང་འདུ་ཁང་ཡང་གསར་དུ་བསྐྲུན། སྡོམ་གསུམ་གྱི་
ཕྱིར་བཅོས་རྒྱས་པ་སོགས་སྨད་རྒྱུད་ཀྱི་གསོ་སྦྱོང་ཆེན་མོ་ལྟར་མཛད།
དགུང་ལོ་སོ་གསུམ་པ་ས་ཡོས་ལོར། ལྕང་སྐྱ་རོལ་བའི་རྡོ་རྗེ་དབུས་གཙང་དུ་བཞུགས་
26

མཆོད་རྟེན་སྔ་ཕྱིའི་དཀར་ཆག་ཤེལ་དཀར་མེ་ལོང་།
པ་ལ། གོང་མ་ལྷས་སྐྱོང་ཆེན་པོ་ནས་བཀའ་ཆེད་དུ་བབས་ཏེ། བ་སོ་རྟ་ཚག་རྗེ་དྲུང་དཔལ་
ལྡན་རྒྱལ་མཚན་ཕོ་བྲང་ནས་ཞི་བར་གཤེགས་པའི་ཚབ་ཏུ། རྒྱལ་བ་ཡབ་སྲས་ཀྱི་འོག་ནས་
རྩེ་ཐོན་གྱི་བླ་མ་ཞིག་རྒྱ་ནག་ཏུ་ཕེབས་དགོས་ཚུལ་བྱུང་བར། རྗེ་འདི་བ་སྐུ་ཡོན་གོ་བབ་
གང་ནས་ཀྱང་འོས་ཚུལ་གོང་མའི་གསེར་སྙན་དུ་ཕུལ་པར་བརྟེན། གོང་ནས་རྒྱའི་མི་དྲག་
ཆེད་མངགས་ཀྱིས་གསེར་ཡིག་པ་བླ་བྲང་དུ་བབས་པ་ལྟར། ལོ་དེའི་ས་ག་ཟླ་བར་ཆིབས་ཀྱི་
ཁ་ལོ་བསྒྱུར་ཏེ་སྐུ་འབུམ་དུ་ཕེབས་པར་ཁྲི་རིན་པོ་ཆེ་སོ་གཉིས་པ་ཆུ་བཟང་ཐུབ་བསྟན་
དབང་ཕྱུག་པ་ནས་ཚོགས་དབུས་སུ་གདན་དྲངས་ཏེ། དགེ་འདུན་འདུས་པའི་ཚོགས་ལ་
ལམ་གཙོའི་བཤད་ལུང་དང་ཞལ་གདམས་མགུར་མ་སོགས་བསྩལ། དེ་ནས་དགོན་ལུང་།
བབས་
ཨ་ལགས་ཤ ཨོརྟུ་སུ་སོགས་བརྒྱུད་ནས་ཟླ་དྲུག་པ་སྔ་མའི་ཚེས་བཅོ་བརྒྱད་ཀྱི་ཉིན་ཆར་ཆེན་
ཟས་ཤིང་པོ་བྲང་ཆེན་པོར་ཕྱག་བབས་པའི་རྒྱུ་མཚན་གསན་པ་ལས་གོང་མ་ལྷ་སྐྱོང་
དགྱེས་ཏེ། ཚེས་བཅུ་དགུའི་ཉིན་ཞལ་མཇལ་གནང་ཞིང་འཚམས་ཞུས་ཀྱི་ཁ་དར་ཕྱག་གིས་
བཞེས། གོང་མའི་ཕྱག་གིས་ཁ་དར་དང་། རིན་ཆེན་ཁྱད་མཚར་ལས་གྲུབ་པའི་ཅོད་པན་
བསྩལ་ཞིང་གོས་ཡུག་འགའ་ཡང་གནང་། དྲུག་པ་ཕྱི་མའི་ཚེས་བཅུ་གསུམ་ཉིན་གོང་མ་ལྷ་
སྐྱོང་མཆོག་ལ་ཞབས་བརྟན་ཕུལ་བར། གོང་མ་རང་གིས་བཞེས་པའི་བུ་ལ་ཧན་གྱི་དཱ་ཧུ།
མང་ནོག་གི་ལྭ་བ། ལས་འཕྲེང་། གོས་ཡུག་ཆེན་མང་བོ་དང་། སྤྱིར་བླ་ཆེན་རེ་གཉིས་ཙམ་མ་
གཏོགས་གདན་སེར་པོའི་ཐོབ་གནང་སྲོལ་མེད་རུང་། དེ་ཉིན་ནས་གདན་སེར་པོའི་ཐོབ་
དང་། བཞུགས་གདན་སེར་པོ་རྒྱབ་ཡོལ་དང་བཅས་གནང་བའོ། །སྟོན་གོང་མ་རི་དྭགས་ཀྱི་
སར་བྱོན་ཏེ་སླར་ཕོ་བྲང་དུ་ཕེབས་ཉིན། རྗེ་འདི་ཆིབས་བསུར་བྱོན་ཚེ་གོང་མ་ཆེན་པོས་
གུང་ཐང་ཧུ་ཐོག་ཐུས་ངེད་ལ་པུས་མོ་འཛུགས་མི་དགོས། ཞེས་ཆེ་འདོན་གྱི་བདག་རྐྱེན་
གཞལ་དུ་མེད་པ་གནང་། དེ་ནས་ཡུང་ཧུ་གུང་ངམ་དགའ་ལྡན་བྱིན་ཆགས་གླིང་ནས། ལོ་
འདིར་དུས་གསུམ་སངས་རྒྱས་གསར་དུ་བཞེངས་པའི་རབ་གནས་སུ། རྗེ་འདིས་རྡོ་རྗེ་སློབ་
དཔོན་མཛད་པ་ལ་འདོན་པ་ཆོས་སྤྱོད་འགྲིག་པོ་བྱུང་ཞེས་གོང་ནས་བཀའ་བཟང་བོ་
27

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
བསྩལ། མདོར་ན་སྔ་ཕྱི་གསེར་ཞལ་ནམ་མཇལ་ལ་སྤྱན་བསྐྱངས་གཞན་དང་མི་འདྲ་ཞིང་
ཐུགས་དགྱེས་པའི་བཀུར་གཟོས་ནི། ཁྲིམས་ཀྱི་ལུགས་སྲོལ་རྒྱུས་ཡོད་པ་རྣམས་ཧ་ལས་
པར་གྱུར། དེ་ནས་བཟུང་རྒྱལ་སའི་ཧུ་ཐོག་ཐུ་རྣམ་བརྒྱད་ཀྱི་ནང་ཚན་ཁྲི་གུང་ཐང་ཚང་
ཞེས་ཇུར་ཆེན་གྱི་དེབ་ཐེར་ན་ཡོད་ཅིང་། ཕོ་བྲང་གི་གཟིམ་ཁང་ད་ལྟའང་ལུས་ཡོད་པ་ལྟ་
བུའོ། །དགུང་ལོ་སོ་གསུམ་པ་ཡོས་ལོ་དེའི་དགུན་སྐུ་བསྟུན་པར་གོང་མས་ཀྱང་བླ་སྨན་དུ་མ་
དང་། ཁྱད་པར་ལྕང་སྐྱ་རོལ་བའི་རྡོ་རྗེ་བོད་ནས་ཕྱིར་འབྱོར་མ་ཐག་གོང་ནས་བཀའ་
བབས་པ་ལྟར། དངོས་ཕེབས་ཀྱི་སྒོ་ནས་སྐུའི་རིམ་གྲོ་མཛད་ནའང་མ་ཕན་པར་རྒྱལ་ཟླའི་
དཀར་ཕྱོགས་རྒྱལ་བ་གསུམ་པར་ཞི་བར་གཤེགས་པའོ། །ལྕགས་འབྲུག་ལོར་གསོལ་དཔོན་
རབ་འབྱམས་པ་ཞེས་གུང་ཐང་ཕྱག་མཛོད་དགེ་འདུན་གྲགས་པས་སྐུ་གདུང་གི་རིང་བསྲེལ་
ཕོ་བྲང་ནས་བཀྲ་ཤིས་འཁྱིལ་དུ་གདན་དྲངས་ཤིང་། ཆུ་རྟ་ལོར་གང་གི་སྐུ་གདུང་མཆོད་
རྟེན་ལ། རྗེ་འཇིགས་མེད་དབང་བོའི་ཞལ་སྔ་ནས་རབ་གནས་རྒྱས་པ་མཛད། རྗེ་འདི་བར་
གསུང་རྩོམ་པོད་གཅིག་མཆིས་སོ། །ཞེས་གསུངས་སོ། །